kardosdrur/scandi-wiki huggingface dataset:
Andalucia Tennis Experience 2009

Andalucia Tennis Experience 2009 var en professionel tennisturnering for kvinder, der blev spillet udendørs på grusbaner. Det var den første udgave af Andalucia Tennis Experience, og den var en del af WTA Tour 2009, hvor den var kategoriseret som en WTA International-turnering. Turneringen blev afviklet i Club de Tenis Puente Romano i Marbella, Spanien i perioden 6. - 12. april 2009, og det var den første udgave af Andalucia Tennis Experience.

Damesingletitlen blev vundet af serberen Jelena Janković, som i finalen slog værtslandets Carla Suarez Navarro med 6-3, 3-6, 6-3. Det var Janković' 10. WTA Tour-titel i karrieren men den første i 2009 efter en skuffende start på sæsonen, hvor hun mistede førstepladsen på verdensranglisten og måtte se sig slået tidligt ud i Australian Open, Indian Wells og Miami. På vej til triumfen overlevede hun en maratonkamp i kvartfinalen, hvor hun slog Roberta Vinci med 3-6, 6-3, 7-6, og i semifinalen og finalen besejrede hun Spaniens to bedste singlespillere.

Carla Suarez Navarro, som var næstbedste spanier på verdensranglisten, havde nået sin første WTA Tour-finale i karrieren ved bl.a. at slå Klára Zakopalová i kvarfinalen. Tjekken havde overraskende vundet over den topseedede amerikaner, Serena Williams, i første runde, og det tidlige nederlag betød, at Williams mistede førstepladsen på verdensranglisten til Dinara Safina.

Damedoubleturneringen blev vundet af de 2.-seedede polakker Klaudia Jans og Alicja Rosolska, som i finalen besejrede de topseedede spaniere A. Medina Garrigues og Virginia Ruano Pascual med 6-3, 6-3. Det var Jans' første WTA Tour-titel, mens partneren Rosolska tidligere havde vundet én double-titel.

Damesingle

Hovedturnering 

Hovedturneringen havde deltagelse af 32 spillere, heraf:
 23 spillere havde fået adgang på grundlag af deres placering på WTA's verdensrangliste.
 3 spillere var blevet tildelt et wildcard.
 4 spillere havde kvalificeret sig til hovedturneringen fra kvalifikationsturneringen.
 2 spillede gik videre fra kvalifikationen som lucky losere, som erstattede Lourdes Domínguez Lino og Rossana de los Ríos, som med kort varsel meldte afbrud.

Resultater

Kilder / eksterne henvisninger 
 Andalucia Tennis Experience  
 Sony Ericsson WTA Tour – Andalucia Tennis Experience 2009 – Resultater  
 Sony Ericsson WTA Tour Newsroom – Jankovic Wins First Title of Year in Marbella (12. april 2009)  

WTA Tour 2009
Tennis i Spanien
Sport i Marbella
STS-41

STS-41 (Space Transportation System-41) var Discoverys 11. rumfærge-mission der blev opsendt d. 6. oktober 1990 og vendte tilbage den d. 10. oktober 1990.

Hovedformålet med missionen var at sætte Ulysses i kredsløb.

Besætning 
   Richard Richards (kaptajn)
   Robert Cabana (pilot)
   William Shepherd (1. missionsspecialist)
   Bruce Melnick (2. missionsspecialist)
   Thomas Akers (3. missionsspecialist)

Missionen 

Hovedartikler:

Eksterne henvisninger 
 STS-41 NASA 
 Ulysses  NASA 

Rumfærgeprogrammet
Budstikken (illegalt blad)

Budstikken er hovednavnet for en række illegale blade, som udkom under den tyske besættelse af Danmark under 2. Verdenskrig.Budstikken havde til formål at vække danskerne til dåd. Man ønskede at vende stemningen i befolkningen fra passivitet til aktiv modstand mod besættelsesmagten og regeringens samarbejdspolitik.Nogle blev udgivet over hele landet og andre var kun lokaludgaver.
 
Målet var at bringe såvel lokalt, nationalt og udenlandsk nyhedsstof, mest nyhedsstof, som ikke optrådte i den legale presse. En væsentlig del af bladets indhold var desuden angreb på blandt andet modstandere af sabotage,værnemagere og sympatisører for besættelsmagten. Disse kunne ofte risikere at se deres navn på "Den Sorte Liste" i bladet.Trykkearbejdet vanskeliggjordes af, at det skulle foregå i smug og at der kunne være mangel på papir. Disse problemer bevirkede at oplagstal og udgivelser varierede meget. Budstikken (Fredensborg) udkom kun én gang, i et oplag på 300 stk og med kun 2 siders indhold, hvorimod Budstikken gaar og Budstikken og Frit Danmarks Nyhedstjeneste havde oplagstal på over 200.000 og op til 10 sider. Der blev i alt udgivet 27 versioner over hele landet.

 Budstikken. Daglig Information. (Roskilde.) 
 Budstikken. Frit Jysk Tidende. Randers Udgave. Se også: Budstikken – Randers. 
 Budstikken. Frit Jysk Tidende. (Ålborg.) 
 Budstikken. Haderslev, Aabenraa, Sønderborg. 
 Budstikken. Horsens Udgave. 
 Budstikken. Køge Udgaven. Med Bud til alle danske. 
 Budstikken. Med Bud til alle Danske. (Roskilde.) 
 Budstikken. Sønderborg. Se også: Budstikken, Haderslev. 
 Budstikken. Thi højt over al Fædrelandskærlighed staar Sandheden. 
 Budstikken. Til det danske Folk. 
 Budstikken. (Fredensborg.) 
 Budstikken. (Frederikshavn.) 
 Budstikken. (Hillerød.) 
 Budstikken. (Ribe amt.) 
 Budstikken. (1941/43) (København.) 
 Budstikken. (Åbenrå.) 
 Budstikken. (Århus.) 
 Budstikken for Djursland. Der vil komme en dag efter denne – -. (Grenå.) 
 Budstikken for Kolding og Omegn. 
 Budstikken gaar. 
 Budstikken og Frit Danmarks Nyhedstjeneste. 
 Budstikken – Randers. 
 Budstikkens Efterretningstjeneste. Midtjysk Udgave. (Viborg.) Se også:Budstikken: Frit jysk Tidende, Ålborg. 
 Budstikkens Efterretningstjeneste. Randers Udgave. 
 Budstikkens Efterretningstjeneste. Vendsysseludgave. (Hjørring.) Se også: Budstikken. Frit jysk Tidende, Ålborg. 
 Budstikkens Efterretningstjeneste. (Ålborg.) 
 Budstikkens Nyhedstjeneste.

Kilder og referencer 

Illegale publikationer
Forst (Skovbrug)

Forst er en forstavelse der bruges til at betegne at noget er "vedørende skovbrug" og svarer til tysk forst, men ordet er også beslægtet med engelsk forest eller fransk forêt. Ordets oprindelse er ikke fuldt klarlagt men kan f.eks. stamme fra det oldgermanske ord "furha" (Fyr, som norsk furu) eller romansk "forestis".

Forekommer f.eks. i
 Forstlig
 Forstvæsen
 Forstkandidat

Skovbrug
Præfikser
C.F. Belenenses

Clube de Futebol Os Belenenses (normalt bare kendt som C.F. Belenenses eller bare Belenenses) er en portugisisk fodboldklub fra hovedstaden Lissabon. Klubben spiller i den bedste portugisiske liga, og har hjemmebane på Estádio do Restelo. Klubben blev grundlagt den 23. september 1919, og har siden da vundet et portugisisk mesterskab samt tre pokaltitler.

Titler 
 Portugisiske Mesterskab (1): 1946

 Portugisiske Pokalturnering (3): 1942, 1960 og 1989

Historiske slutplaceringer

Noter

Eksterne henvisninger 
Klubbens officielle hjemmeside

Belenenses, C.F.
Etableret i 1919
Sport i Lissabon
Académica Coimbra

Associação Académica de Coimbra – O.A.F. (normalt bare kendt som Académica Coimbra eller bare Académica) er en portugisisk fodboldklub fra byen Coimbra. Klubben spiller i den portugisiske LigaPro (D2), og har hjemmebane på Estádio Cidade de Coimbra. Klubben blev grundlagt i 1876, hvilket gør den til en af de ældste sportsklubber i hele Portugal. Siden grundlæggelsen har holdet vundet en enkelt titel, nemlig den portugisiske pokalturnering i 1939.

Titler 
 Taça de Portugal (1): 1939

Historiske slutplaceringer

Kendte spillere 
  Artur Jorge
  Sérgio Conceição
  Fernando Couto 
  Filipe Teixeira 
  Dame N'Doye
  Hélder Cabral

Danske spillere 
  Ingen

Noter

Eksterne henvisninger 
Klubbens officielle hjemmeside

Fodboldklubber i Portugal
Etableret i 1876
Coimbra
Leixões S.C.

Leixões Sport Club (normalt bare kendt som Leixões S.C. eller bare Leixões) er en portugisisk fodboldklub fra byen Matosinhos. Klubben spiller i den bedste portugisiske liga, og har hjemmebane på Estádio do Mar. Klubben blev grundlagt i 1907, og står noteret for en enkelt titel, nemlig sejr i den portugisiske pokalturnering i 1961.

Titler 
 Portugisiske Pokalturnering (1): 1961

Historiske slutplaceringer

Noter

Eksterne henvisninger 
Klubbens officielle hjemmeside

Fodboldklubber i Portugal
Etableret i 1907
Matosinhos
C.S. Marítimo

Club Sport Marítimo (normalt bare kendt som C.S. Marítimo eller bare Marítimo) er en portugisisk fodboldklub fra byen Funchal på øgruppen Madeira. Klubben spiller i den bedste portugisiske liga, og har hjemmebane på Estádio dos Barreiros. Klubben blev grundlagt den 20. september 1910, og står noteret for en enkelt titel, nemlig det portugisiske mesterskab, som blev vundet i 1926.

Titler 
 Portugisiske Mesterskab (1): 1926

Historiske slutplaceringer

Kendte spillere 
  Paulo Alves
  Jorge Costa
  Nuno Valente 
  Pepe
  Danny Alves

Danske spillere 
  Sammy Youssouf

Noter

Eksterne henvisninger 
Klubbens officielle hjemmeside

Maritimo, C.S.
Etableret i 1910
Madeira
Provstiudvalg

Provstiudvalget er en forvaltningsinstans i den danske folkekirke. Udvalget består af provsten, en præst der repræsenterer provstiets præster, og 4 til 8 læge medlemmer, som vælges af provstiets menighedsråd. Provstiudvalget er altså delvist, indirekte valgt af menighederne. Provstiudvalget fører tilsyn med menighedsrådene i økonomiske og administrative anliggender.

En af provstiudvalgets vigtigste opgaver er at godkende menighedsrådenes budgetter og ud fra dem fordele den kirkeskat der opkræves i kommunen, mellem de forskellige sogne. Heraf følger også, at provstiudvalget i mange tilfælde bliver den myndighed, som må foretage prioritering af større anlægsarbejder ved de forskellige kirker og præstegårde indenfor provstiet eller kommunen.
F.C. Paços de Ferreira

F.C. Paços de Ferreira er en portugisisk fodboldklub fra byen Paços de Ferreira. Klubben spiller i den bedste portugisiske liga, og har hjemmebane på Estádio da Mata Real. Klubben blev grundlagt i 1950.

Historiske slutplaceringer

Noter

Eksterne henvisninger 
Klubbens officielle hjemmeside 

Pacos de Ferreira, F.C.
Etableret i 1950
Rio Ave F.C.

Rio Ave F.C. er en portugisisk fodboldklub fra byen Vila do Conde. Klubben spiller i den bedste portugisiske liga, og har hjemmebane på Estádio do Rio Ave FC. Klubben blev grundlagt i 1939.

Historiske slutplaceringer

Kendte spillere 
  Paulinho Santos
  Rui Jorge

Noter

Eksterne henvisninger 
 Klubbens officielle hjemmeside

Fodboldklubber i Portugal
Etableret i 1939
C.D. Trofense

Clube Desportivo Trofense (normalt bare kendt som C.S. Trofense eller bare Trofense) er en portugisisk fodboldklub fra byen Trofa. Klubben spiller i den bedste portugisiske liga, og har hjemmebane på Estádio do CD Trofense. Klubben blev grundlagt i 1930.

Eksterne henvisninger 
 Klubbens officielle hjemmeside

Trofense, C.D.
Etableret i 1930
Streetskating

Streetskating er en form for skating, hvor man skater på gaden og bruger omgivelserne til at udføre tricks, frem for traditionelle skateboardramper. I stedet kan man bruge eksempelvis et gelænder på en trappe til at udføre sine tricks.

Skateboarding
Rattenkirchen

Rattenkirchen er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern.
Den er en del af Verwaltungsgemeinschaft Heldenstein.

Geografi 
Rattenkirchen ligger i Region Südostoberbayern.
 
Ud ov Rattenkirchen, ligger i kommunen disse landsbyer og bebyggelser: Bürg, Eitzing, Empling, Ginning, Göppenham, Haßberg, Haun, Hofstetten, Kagn, Kehrham, Klebing, Krafting, Lanzing, Lanzmühl, Masch, Murnau, Neuhausen, Peißing, Pemberg, Pietsham, Ramering, Roßlauf, Stein, Steinstraß, Thalham, Thann, Unterkagn, Wald, Waldsberg og Ziegelsham.

Eksterne henvisninger
Romeo Miller

Percy Romeo Miller Jr (født 19. august 1989), måske bedre kendt under hans kunstnernavn Romeo eller Lil' Romeo, er en amerikansk entertainer, skuespiller og basketballspiller. Han er søn af underholdningsmogulen og entreprenøren Master P, og nevø til C-Murder og Silkk the Shocker. Han har indtil videre udgivet i alt 5 cd'er og hans sjette album blev udgivet den 3. marts 2009. Han gik på Beverly Hills High School i Beverly Hills, California. Han blev tildelt et fuldt atletisk legat for at kunne spille basketball på University of Southern California og begyndte der i sæsonen 2008-2009. For nylig blev Miller udnævnt som talsperson for The Los Angeles Earth Day Festival og sammen med hans egen tegneseriefigur, Gee Gee the Giraffe, vil han forsøge at lære millioner af børn værdien af bevarelse og social ansvarlighed.

Biografi

Skuespillerkarriere 
Romeo begyndte sin skuespillerkarriere i 2003, da han medvirkede i dansefilmen Honey. Han spilled eher en ung dreng, ved navn Benny, der forsøgte hårdt på at blive accepteret af alle. I denne film spillede han over for Jessica Alba, Mekhi Phifer og Zachary Isaiah Williams. I  Max Keeble's Big Move  fra 2005, lavede Romeo en cameooptræden som sig selv. I 2003 medvirkede han i sit eget tv-show kaldet Romeo! på Nickelodeon. Han medvirkede også sammen med sin far i filmen Uncle P i 2005.

Diskografi 
 Lil' Romeo (2001)
 Game Time (2002)
 Romeoland (2004)
 God's Gift (2006)
 Get Low LP (2009)

Filmografi

Eksterne henvisninger 

 USC Athletics Player Biography: #15 Percy Miller 
 
 

Skuespillere fra USA
Basketballspillere fra USA
Musikere fra No Limit Records
Kilmarnock FC

Kilmarnock Football Club (normalt bare kendt som Kilmarnock F.C.) er en skotsk fodboldklub fra Kilmarnock. Klubben spiller i landets bedste liga, den skotske Premier League, og har hjemmebane på Rugby Park. Klubben blev grundlagt i 1869, hvilket gør den til en af de ældste fodboldklubber i Skotland. 

Kilmarnock F.C. har gennem tiden vundet ét skotsk mesterskab og tre pokaltitler.

Spillere

Titler 
 Scottish Premier League (1): 1965

 Skotske Pokalturnering (3): 1920, 1929 og 1997

Historiske slutplaceringer

Kendte spillere 
  Kris Boyd
  Steven Naismith
  Ally McCoist 
  Ian Durrant
  Gary Holt

Danske spillere 
  Carl Bertelsen

Referencer

Eksterne henvisninger 

Klubbens officielle hjemmeside 

Fodboldklubber i Skotland
Etableret i 1869
Motherwell FC

Motherwell Football Club (normalt bare kendt som Motherwell F.C.) er en skotsk fodboldklub fra byen Motherwell. Klubben spiller i landets bedste liga, den Skotske Premier League, og har hjemmebane på Fir Park Stadium. Klubben blev grundlagt den 17. maj 1886, og har siden da vundet ét skotsk mesterskab, to pokaltitler og én Liga Cup titel.

Titler 
 Scottish Premier League (1): 1932

 Skotske Pokalturnering (2): 1952 og 1991

 Skotske Liga Cup (1): 1951

Historiske slutplaceringer

Kendte spillere 
  Tom Boyd
  George Burley
  Andy Goram 
  Paul Lambert
  Gary McAllister
  Brian McClair 
  James McFadden
  Lee McCulloch
  Alex McLeish
  Maroš Klimpl

Danske spillere 
  Ingen

Noter

Eksterne henvisninger 

Klubbens officielle hjemmeside

Fodboldklubber i Skotland
Etableret i 1886
Dødspatrulje

Dødspatrulje eller er en bevæbnet bande, der på eget eller andres initiativ og bestilling foretager forfølgelser og henrettelser uden forudgående rettergang. En dødspatrulje kan arbejde for en stats politiske og/eller militære magthavere for at skaffe dem af med modstandere og rivaler, som ikke kan bekæmpes effektivt med legale midler. Dødspatruljernes medlemmer rekrutteres fortrinsvis i militære, paramilitære og politiorganisationer men kan også hentes i egentligt kriminelle bander.

Dødspatruljer har især været brugt af militærdiktaturer i Latinamerika i 1970erne og 1980erne. Omfattende eksempler fra Argentina og Chile har været inddraget i retssager mod en række generaler. Perus præsident fra 1990 til 2000, Alberto Fujimori, blev i april 2009 dømt for en række forbrydelser, herunder mord udført af dødspatruljer, begået i hans regeringstid.

Kriminalitet
National sikkerhed
Kong Frederik

Kong Frederik har flere betydninger:

 Frederik 1. – dansk konge (1471–1533).
 Frederik 2. – dansk konge (1534–88).
 Frederik 3. – dansk konge (1609–70).
 Frederik 4. – dansk konge (1671–1730).
 Frederik 5. – dansk konge (1723–66).
 Frederik 6. – dansk konge (1768–1839).
 Frederik 7. – dansk konge (1808–63).
 Frederik 8. – dansk konge (1843–1912).
 Frederik 9. – dansk konge (1899–1972).
Heart of Midlothian FC

Heart of Midlothian F.C. (normalt bare kendt som Hearts) er en skotsk fodboldklub fra hovedstaden Edinburgh. Klubben spiller i landets bedste liga, den skotske Premier League, og har hjemmebane på Tynecastle Stadium. Klubben blev grundlagt i 1874, og har siden da vundet fire skotske mesterskaber, syv pokaltitler og fire Liga Cup titler.

Titler 
 Skotske Premier League (4): 1895, 1897, 1958 og 1960

 Skotske Pokalturnering (7): 1891, 1896, 1901, 1906, 1956, 1998 og 2006

 Skotske Liga Cup (4): 1955, 1959, 1960 og 1963

Historiske slutplaceringer

Kendte spillere 
  Steven Pressley
  Paul Hartley
  Craig Gordon 
  Gary Naysmith
  David Weir
  Edgaras Jankauskas
  Antti Niemi
  Rudi Skácel

Danske spillere 
  Mike Tullberg
  Danny Amankwaa

Noter

Eksterne henvisninger 

Klubbens officielle hjemmeside 

Fodboldklubber i Skotland
Etableret i 1874
Lauda Air

Lauda Air er et østrigsk flyselskab med base i Wiens Internationale Lufthavn. Flyselskabet er siden 2000 en del af Star Alliance og siden 2002 en del af Austrian Airlines, og navnet Lauda Air anvendes nu primært på lavprissegmentet indenfor ferie- og charterflyvninger indenfor Austrian Airlines Group.

Historie 
Lauda Air blev etableret i 1972 af formel 1-racerkører Niki Lauda. Selskabet begyndte koncessionsflyvninger med to Fokker F-27, men i 1980'erne anskaffede Lauda Air større fly, og med anskaffelsen af et Boeing 767-300ER begyndte flyselskabet flyvninger til Bangkok, Hongkong og Sydney.

I 1992 indgik Lauda Air samarbejde med tyske Lufthansa og begyndte regelmæssige linjeflyvninger til Miami i USA fra München og fra 1993 befløj selskabet ligeledes Los Angeles fire gange ugentligt. Lauda Air etablere samme år hub i Milano, hvorfra det fløj til Caribien.

I 1994 udvidede Lauda Air flyflåden med flere Bombardier Canadair Regional Jets og begyndte flyvninger til Barcelona, Madrid, Bruxelles, Geneve, Manchester og Stockholm.

Lauda Air begyndte i 1996 et samarbejde med Austrian Airlines og året efter købte Austrian Airlines en tredjedel af Lauda Air. Austrian Airlines fik dominerende indflydelse på selskabet, da Niki Lauda i 2000 forlod selskabets ledelse, og Austrian Airlines opnåede nu 88 % af ejerskabet. I 2001 udvidedes flyfrekvensen til Australien til fem ugentlige flyvninger.

Austrian Airlines overtog helt Lauda Air i 2002 og reddede dermed selskabet fra konkurs. Niki Lauda købte til gengæld kort tid efter det østrigske datterselskab til det konkursramte tyske Aero Lloyd, hvoraf han i 2003 grundlagde flyselskabet Niki.

I 2004 indgik Lauda Air i Austrian Airlines rutenet, og Lauda anvendes som selvstændigt navn nu primært i lavprissegmentet indenfor ferie- og charterflyvninger.

Ulykker 
Den 26. maj 1991 skete en katastrofal ulykke med Lauda Air flight 004 – et Boeing 767 med navnet "W.A. Mozart". Da flyet lettede fra Bangkok gamle lufthavn Don Mueang mod Wien gik den ene af flyets motorer på grund af en teknisk fejl i reverse og flyet styrtede til jorden fra en højde af 1.200 meter. Ulykken kostede alle 223 passagerer og 10 besætningsmedlemmer livet.

Eksterne henvisninger 

 Lauda Airs officielle hjemmeside

Tidligere flyselskaber fra Østrig
Etableret i 1979
Ophørt i 2013
Hamilton Academical FC

Hamilton Academical F.C. (normalt bare kendt som Hamilton Academical) er en skotsk fodboldklub fra byen Hamilton. Klubben spiller i landets bedste liga, den skotske Premier League, og har hjemmebane på New Douglas Park. Klubben blev grundlagt i 1874.

Den danske landsholdsspiller Børge Thorup spillede i klubben i 1969.

Historiske slutplaceringer

Noter

Eksterne henvisninger 
Klubbens officielle hjemmeside 

Fodboldklubber i Skotland
Etableret i 1874
Rechtmehring

Rechtmehring er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern.
Den er en del af Verwaltungsgemeinschaft Maitenbeth. Kommunen ligger 45 km øst for München og 30 km nord for Rosenheim.

Historie 
Rechtmehring var fra 1567 en del af det frie grevskab Haag.

Eksterne henvisninger
Stettin (isbryder)

SS Stettin er en isbryder (dampskib) fra Stettin (Stettiner Oderwerke AG), 1933. Nu i Hamburg.

Kildehenvisning

Isbrydere
Skibe fra 2. verdenskrig fra Tyskland
Museumsskibe
Szczecin
Perry Knudsen

Perry Knudsen (født 19. februar 1931 i København, død 4. april 2009 i Hillerød) var en dansk trompetist, der var kendt fra DR Big Band og i anden big band-sammenhæng, men også havde en side som entertainer i bredere forstand fra revyer og film.

Perry Knudsen blev født i København og prøvede allerede som barn kræfter med underholdningsbranchen. Via Ping-klubben førte hans talent som stepdanser ham til forskellige københavnske scener, og han vandt endda en international stepkonkurrence, lige som han optrådte med sin kunst i filmen Flådens blå matroser fra 1937. Senere koncentrerede Perry Knudsen sig mere om musikken og valgte trompeten som sit instrument. Han spillede fem år i Tivoligarden, og han gik nogle år på Det kongelige musikkonservatorium, inden den aktive udøvelse blev hans levevej, i begyndelsen som medlem af Peter Rasmussens orkester. Det blev i begyndelsen af karrieren til et par filmroller som musiker.

Hans mest markante periode var nok som medlem af Jørn Graungaards Orkester, der i første omgang underholdt på restaurant, men senere blev hentet til ABC Teatret og senere til Cirkusrevyen (1967-1975). Knudsen spillede også med Ib Glindemann, Svend Nicolaisen og Helmer Olesen og i DR Big Band. Han har medvirket på en lang række pladeindspilninger med danske og udenlandske navne, heriblandt Miles Davis, Ben Webster og John McLaughlin.

I 1997 var Perry Knudsen med til at stifte Den Swingende Organisation, der bruger den rytmiske musik som indgang til lederudvikling.

Discografi 
Et lille udvalg af plader, hvor Perry Knudsen medvirker:
 Ben Webster: Plays Ballads (1967)
 Danish Radio Big Band med Thad Jones: Live at the Montmartre (1978)
 Shu-Bi-Dua: Shu-Bi-Dua 8 (1982)
 Miles Davis: Aura (1989, indspillet 1985)
 Danish Radio Big Band: Suite for Jazz Band (1991)
 Danish Radio Big Band: First U.K. Tour (1995)
 Ib Glindemann Orchestra: Swing Shoes (2001)
 Ib Glindemann Orchestra: Ping-Pong (2002)
 Ben Webster: Storyville (2006, indspilninger fra 1967-1970)

Filmografi 
 Flådens blå matroser (1937)
 Forelsket i København (1960)
 Kvindelist og kærlighed (1960)
 Komtessen (1961)
 Cirkusrevyen 67 (1967)
 Olsen-banden (1968)
 Olsen-banden går i krig (1978)

Eksterne henvisninger 
 
 
 

Trompetister fra Danmark
Personer fra København
Katalepsi

Katalepsi er en unaturlig stivhedstilstand i kroppen, med mindsket følsomhed overfor smerte, og med muskulær stivhed og fiksering af kroppen.

Symptomer 

Galen inddelte anfaldssygdommene i tre typer: De epileptiske, analeptiske og kataleptiske. I Samuel Schaarschmidts  lærebog fra 1760 beskrives katalepsi sådan: "Den krampesygdom, hvor al vilkårlig bevægelse ophører, og patienten forbliver i den stilling, han indtog ved anfaldets start...Patienten ser, hører og føler intet...Efter en tid kommer patienten igen til sig selv." Schaarschmidt anbefaler, at patienten lades i fred, til anfaldet går over af sig selv.

I litteraturen 
Poe var især optaget af sygdommen, og skildrer den i The fall of the house of Usher, hvor Madeline Usher lider af katalepsi, og ikke var død, da hun blev lagt i kisten. Poes optagethed af risikoen for at blive begravet levende, selv om man kun var skindød, skildres også i novellen The premature burial - den forhastede begravelse - fra 1844.  I George Eliots Silas Marner beskyldes Marner for at have stjålet den døende præsts penge, mens den virkelige tyv udnyttede, at Marner fik et anfald af katalepsi, udløst af præstens død.

Noter 

Sygdomme
Gigantomachy

Gigantomachy er et norsk black metal-band stiftet som et sideprojekt af flere medlemmer af black metal-bandet Taake. Alle instrumenter håndteres af Taakes tidligere guitarist C. Corax, som forlod Taake året før Gigantomachy blev stiftet. Udover C. Corax består Gigantomachy af de to stiftere af Taake, Ulvhedin Hoest og Svartulv, samt Daudur-medlemmet Discomforter, som også medvirkede på Taakes tredje studiealbum, ...Hordalands Doedskvad som gæstevokalist.

Bandets eneste officielle udgivelse er et splitalbum med Taake.

Medlemmer 
 C. Corax – Guitar
 Serpentor – Vokal, Bass

Diskografi

Splitalbum 
 2006: Dra Til Helvete!/Restart The Night! (med Taake)

Eksterne henvisninger 
 

Metalgrupper fra Norge
Black metal-grupper
Musikgrupper fra 2005